นายกรัฐมนตรี ส่งสารถึงประชาชน ระบุ มีบางกลุ่มพยายามบิดเบือนข่าวสาร สร้างความไม่สงบสุข ขอประชาชนช่วยกันสอดส่องดูแล เพื่อไม่ให้บ้านเมืองเกิดความวุ่นวาย
นายกรัฐมนตรี ส่งสารถึงประชาชน ระบุ มีบางกลุ่มพยายามบิดเบือนข่าวสาร สร้างความไม่สงบสุข ขอประชาชนช่วยกันสอดส่องดูแล เพื่อไม่ให้บ้านเมืองเกิดความวุ่นวายพลเอก ประยุทธ์ จันทร์โอชา นายกรัฐมนตรี ส่งสารถึงประชาชนว่า สถานการณ์ในบ้านเมืองเราขณะนี้ ประชาชนทุกหมู่เหล่าสามารถดำรงวิถีชีวิต ประกอบอาชีพ ทำมาหากินได้อย่างปกติสุข แต่ยังคงมีผู้ไม่หวังดีบางคนบางกลุ่มได้พยายามบิดเบือน ข่าวสารข้อเท็จจริงในหลายๆ ประเด็น มีการใช้โซเชียลมีเดียและใช้บุคคลบางกลุ่มเข้ามาปลูกฝังแนวคิดที่ไม่ถูกต้องแก่ประชาชนทั่วไป เพื่อมุ่งหวังให้บ้านเมืองเกิดความไม่สงบและบ่อนทำลายสถาบันชาติ ศาสนา พระมหากษัตริย์ ทั้งนี้รัฐบาลและคสช.รับทราบสถานการณ์มาโดยต่อเนื่อง และได้บังคับใช้กฎหมายปกติอย่างเคร่งครัด โดยให้กระบวนการยุติธรรมและหน่วยงานที่มีอำนาจหน้าที่ดำเนินการไป มิได้ใช้อำนาจพิเศษมาดำเนินการใดๆ ทั้งสิ้น จึงมีความจำเป็นอย่างยิ่งที่จะต้องอาศัยความร่วมมือจากพี่น้องประชาชนทุกคนช่วยกันสอดส่องดูแล ผู้ปกครองควรต้องเอาใจใส่ลูกหลานของตนและบุคคลใกล้ชิด ครู อาจารย์ ควรต้องอบรมบ่มนิสัย ดูแลลูกศิษย์ อย่างเข้าถึง ข้าราชการดูแลผู้ใต้บังคับบัญชาและครอบครัว สิ่งสำคัญคือการรับรู้ข่าวสารจะต้องมีการพิจารณาอย่างมีเหตุมีผล ศึกษาให้ดี หากพวกเราทุกคนร่วมมือร่วมใจ ช่วยกันปกป้องบ้านเมืองไม่ให้สั่นคลอน หรือกลับไปสู่ความวุ่นวายได้ ประเทศชาติจะไปสู่ความเจริญรุ่งเรืองอย่างมั่นคงและยั่งยืน